Diari Oficial de la Generalitat Valenciana


Sumari del DOGV 9766, del 15-01-2024 (2024/130)

Extracte de la Resolució de 22 de desembre 2023, de la consellera de Medi Ambient, Aigua, Infraestructures i Territori, per la qual s'establixen les bases reguladores i es convoquen les ajudes per a l'adaptació de línies elèctriques d'alta tensió a la Comunitat Valenciana als requisits establits pel Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9766

Data del DOGV
:   15-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/130


Data del document
:   22-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Extracte

Correcció d'errades

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

Extracte de la Resolució de 22 de desembre 2023, de la consellera de Medi Ambient, Aigua, Infraestructures i Territori, per la qual s'establixen les bases reguladores i es convoquen les ajudes per a l'adaptació de línies elèctriques d'alta tensió a la Comunitat Valenciana als requisits establits pel Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió. [2024/130]  
Primer. Objectiu  
Convocar ajudes per a l'adaptació de línies elèctriques d'alta tensió a la Comunitat Valenciana als requisits establits pel Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
  
Segon. Beneficiaris  
Els titulars (persones físiques o jurídiques) de línies elèctriques aèries d'alta tensió amb conductors nus i localitzades en les zones de protecció de l'avifauna contra la col·lisió i l'electrocució establides per la Resolució de 15 d'octubre de 2010, del conseller de Medi Ambient, Aigua, Urbanisme i Habitatge i vicepresident tercer del Consell, per la qual s'establixen les zones de protecció de l'avifauna contra la col·lisió i l'electrocució, i s'ordenen mesures per a la reducció de la mortalitat d'aus en línies elèctriques d'alta tensió, i la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i l'electrocució.  
  
  
Tercer. Bases reguladores  
Resolució de 2023 de la Conselleria de Medi Ambient, Aigua, Infraestructures i Territori, per la qual s'establixen les bases reguladores i es convoquen les ajudes per a l'adaptació de línies elèctriques d'alta tensió a la Comunitat Valenciana als requisits establits pel Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
  
Quart. Dotació  
L'import destinat a les subvencions és de 2.243.709,8 €, i l'import màxim de la subvenció a cada beneficiari serà de 300.000,00 € en el cas d'empreses que tinguen la consideració de distribuïdora elèctrica, i 100.000,00 € per a la resta de les persones beneficiàries.  
  
  
Cinqué. Finançament  
Estes ajudes s'inscriuen en el marc del Pla de recuperació, transformació i resiliència del Govern d'Espanya, amb càrrec als fons assignats pel Ministeri per a la Transició Ecològica i el Repte Demogràfic, dins del component número 4, «Conservació i restauració d'ecosistemes i la seua biodiversitat», del pla, i estan destinades a la correcció de línies d'alta tensió, de conformitat amb el que disposa el Reial decret 1432/2008, de 29 d'agost. El finançament de les ajudes es farà amb càrrec a les assignacions previstes per a l'operació en què s'emmarquen en el Programa 442.99-C4I2 (capítol VII, línia S1089) (MRR), per a l'adaptació de línies elèctriques d'alta tensió a la Comunitat Valenciana als requisits establits pel Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió, dotada amb 2.243.709,8 €.  
La part no executada en l'exercici pressupostari 2023 s'incorporarà com a romanent en els exercicis pressupostaris següents fins a l'execució completa del programa.  
  
  
  
Sisé. Termini de presentació  
El termini per a presentar les sol·licituds serà d'un mes a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
València, 22 de desembre de 2023.- La consellera de Medi Ambient, Aigua, Infraestructures i Territori: Salomé Pradas Ten.